Turai da sabon rikicin′yan gudun hijira | Siyasa | DW | 05.03.2020
Kasashe mambobin kungiyar Tarayyar Turai EU, na shirin sake samun kansu tsamo-tsamo cikin sabon babi na rikicin 'yan gudun hijira, bayan da Turkiyyya ta bude musu hanyar da a baya EU ta bukaci a toshe.
Jami'an tsaron Girka na kokarin hana 'yan gudun hijira shiga kasar.
Tun bayan da shugaban kasar Turkiyya Recep Tayyip Erdoğan ya bude hanya ga 'yan gudun hijirar da ke jibge cikin kasarsa mafi akaasari wadanda rikicin Siriya ya tilasta musu barin gidajensu, tare da ba su damar su tafi inda suke so, kasashe mambobin kungiyar Tarayyar Turai EU musamman ma Girka suka shiga halin tasku. Tuni ma dai Girkan ta nemi tallafi daga rundunar musamman ta tsaron kan iyakokin kasashen Turai wato Frontex, bayan da ta gaza shawo kan 'yan gudun hijirar da ke tururuwa zuwa kan iyakarta da Turkiyyan, da nufin samun damar shiga nahiyar Turai, duk kuwa da kokarin da ta yi na ganin ta dakile yunkurin nasu.
Rahotanni sun nunar da cewa jami'an tsaron kasar ta Girka sun yi amfani da barkonon tsohuwa da sauran hanyoyi na ganin sun hana 'yan gudun hijirar daga Turkiyya isa kan iyakar kasar, sai dai hakan ya ci tura, abin kuma da ya sanya mahukuntan kasar neman agajin rundunar ta Frontex. Tuni dai kasashe irin su Jamus suka nuna takaicinsu dangane da matakin na Erdogan na kyale 'yan gudun hijirar, duk kuwa da yarjejeniyar da suka cimma da shi na cewa zai tsare su a kasarsa tare da hana su karasawa Turan, inda suka ce yana kokarin yin amfani da batun 'yan gudun hijirar ne domin cimma wata manufa tashi ta daban.
Rundunar hadin gwiwa ta Frontex da ke kula da tsaron kan iyakokin kasashen kungiyar Tarayyar Turai EU, za ta tallafawa kasar Girka dangane da matsalar kwararar 'yan gudun hijira daga Turkiyya. (04.03.2020)
Ba zato ba tsammani sai ga shi an fada sabon rikicin 'yan gudun hijira. Turkyiya ta hankado 'yan gudun hijira zuwa Turai. Yanzu dole ne EU ta kula da 'yan gudun hijirar da kanta. (02.03.2020)
Shugabar hukumar zartaswa ta kungiyar Tarayyar Turai Ursula von der Leyen ta ce matakin Ankara na bude kan iyakarta ga 'yan gudun hijira su shiga Turai ba shi ne mafita ba. (02.03.2020)
Shugaba Racep Tayyip Erdogan na Turkiyya, ya yi barazanar barin dubban dubatan 'yan gudun hijira su kwarara zuwa cikin Turai, bayan kashe gomman dakarun kasar a cikin Siriya. (01.03.2020)
Rahotanni daga Girka na cewa mahukumta sun ce ba za su bar 'yan gudun hijira su shigo ba tare da izini ba, Kuma za su kara tsaurara sintiri na musamman a iyakokinsu domin ganin babu wani dan gudun hijira da ya shigo. (28.02.2020)
Kasar Turkiyya ta ce ba za ta iya ci gaba da hana 'yan gudun hijira wucewa ta iyakokinta domin isa TUrai ba bayan kisan sojojinta guda 33 a yankin Idlib na kasar Siriya. (28.02.2020)
Kwanan wata 05.03.2020
Muhimman kalmomi Tarayyar Turai, EU, 'Yan Gudun Hijira, Turkiyya, Girka, Frontex
Permalink https://p.dw.com/p/3YuUt
Rikicin Turai da Turkiyya kan 'yan gudun hijira 02.03.2020
Ba zato ba tsammani sai ga shi an fada sabon rikicin 'yan gudun hijira. Turkyiya ta hankado 'yan gudun hijira zuwa Turai. Yanzu dole ne EU ta kula da 'yan gudun hijirar da kanta.
Jamus za ta karbi 'yan gudun hijira 09.03.2020
Kungiyar Tarayyar Turai za ta gana da Shugaba Erdoghan domin warware takaddamar da ta kunno kai kan 'yan gudun hijirar da ke son shiga nahiyar Turai ta kasar Girka.